 Oríṣun àwòrán, AfricaFactsZone Awọn koko ohun to si yẹ kẹ mọ nipa Ajala, the Traveller ree: Orilẹ-ede Ghana ni wọn bi si, amọ to lọ sile ẹkọ Baptist Academy nilu Eko ati Ibadan Boys High School, ni orilẹ-ede Naijiria Idile olobinrin pupọ lo ti wa, iyawo mẹrin ni baba rẹ ni, to si bi ọmọ mẹẹdọgbọn ọmọ O lọ soke okun lẹni ọdun mejidinlogun lati kọ isegun oyinbo ko lee yi awọn ọmọ Naijiria lọkan pada nipa lilo oogun abẹnu gọngọ Ọdun 1952 ni Ajala di ilu mọọka nigba to fi kẹkẹ lasan rin orilẹ-ede Amẹrika ja, eyi to toto ẹgbẹrun meji ati ọọdunrun maili nigba naa Asọ iran Yoruba, taa mọ si Agbada ati Sokoto ni Ajala wọ lori kẹkẹ to fi rin yika agbaye, eyi to fẹ fi yi ero ọkan awọn alawọ funfun pada pe ihoho ni awọn alawọ dudu maa n rin tabi so ewe mọ ara Irinajo agbaye ti Ajala se yii jẹ ko di gbaju-gbaja loke okun, ti wọn si n pe e sinu awọn ere Sinima bii White Witch Doctor, to si n jẹ orukọ Ọla nibẹ Orilẹ-ede mẹtadinlaadọrun 87 ni Ajala fi ọkada de jake-jado agbaye laarin ọdun mẹfa Awọn orilẹ-ede bii Israel, India, Australia, Iran, Russia, Ghana, Cyprus, Egypt ati bẹẹ bẹẹ lọ ni Ajala de, to si pade awọn eeyan nla-nla to fi mọ awọn olori orilẹ-ede naa Aya pupọ ni Ajala ni, bo se fẹ dudu, lo fẹ pupa, koda o kọ ọmọ si oyinbo kan lọrun, eyi to di ọrọ ileẹjọ Losu kẹta ọdun 1953 ni Ajala koju ẹsun iwe yiyi, ole jija ni ipinlẹ Califonia, eyi to ni oyinbo kan lo gba oun Ajala lọ sẹwọn ọdun kan, ti wọn si di lapanyaka kuro ni orilẹ-ede Amẹrika, paapa nitori pe ko lọ si ile ẹkọ to wa fun mọ nilẹ Amẹrika O gun ori opo ẹrọ alatagba to to ọgọrin ẹsẹ bata, to si n dunkoko pe oun yoo jabọ silẹ, eyi to fi n fi ẹhonu han tako bi wọn se le ni Amẹrika O tun bẹrẹ si ni yan ounjẹ lodi lati fi ẹhonu han, lẹyin o rẹyin wọn gbe lọ si ilu London, ti wọn ko si gbe wa silẹ Naijiria mọ Ajala pada si Amẹrika lọdun 1954 pẹlu aya rẹ alawọ funfun, Hermie Aileen amọ ti obinrin naa kọ silẹ lori ẹsun pe o n ko obinrin pupọ Ọdun 1955 lo tun fẹ iyawo miran, ti se osere ori tẹlifisan, ẹni ọdun mọkandinlogun Ajala pada si ilẹ Naijiria lẹyin ọpọ ọdun loke okun, o dagba, aisan rọlapa, rọlẹsẹ si mu, amọ ko si owo fun lati tọju ara rẹ Ọjọ keji osu keji ọdun 1999 ni Ọlabisi Ajala ki aye pe o digbose nile iwosan ijọba to wa ni Ikẹja. 